proxectonos/corpus_dominio_legal_administrativo_tmp huggingface dataset:
18/08/2014 | Administración LocalMunicipal
Ares
Edicto da conta xeral exercicio 2013

EDICTO CONTA XERAL EXERCICIO 2013 Formulada e rendida a conta xeral deste Concello correspondente ao exercicio de 2013 e informada favorablemente pola Comisión Especial de Contas na sesión do día 12 de agosto de 2014, integrada polas contas e estados a que fai referencia o artigo 209.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público cos documentos que a xustifican polo prazo de 15 días e oito días máis hábiles, a efectos de que os interesados/as poidan presentar reclamacións, reparos ou observacións, de conformidade co disposto no artigo 212.3 do Real decreto lexislativo 2/2004, do 5 de marzo. Ares, a 12 de agosto do 2014. O alcalde Asdo.: Julio Ignacio Iglesias Redondo
18/08/2014 | Administración LocalMunicipal
Oza-Cesuras
Devolución de fianzas

ANUNCIO Transcorrido o prazo de garantía para a execución da obra denominada “Construcción de aceras e restauración de muro no lugar de O Forte (Bragade) e mellora de vías nas parroquias de Bragade, Traba e Paderne. Concello de Cesuras” e solicitada pola empresa contratista “Cosmalca, S. L.” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza-Cesuras, 6 de agosto de 2014. O PRESIDENTE DA COMISIÓN XESTORA Asdo.: José Pablo González Cacheiro
18/08/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución do 7 de agosto de 2014, da Xefatura Territorial da Coruña, pola que se somete a información pública a petición de autorizac admva previa e a autorizac admva de construción dunha instalación eléctrica na CORUÑA (expte. IN407A 2014/107)

Resolución do 7 de agosto de 2014, da Xefatura Territorial de A Coruña, pola que se somete a información pública a petición de autorización administrativa previa e a autorización administrativa de construción dunha instalación eléctrica no concello da CORUÑA (Núm. expte. IN407A 2014/107). Para os efectos previstos na Lei 24/2013, do 26 de decembro(BOE núm.310), do sector eléctrico, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización da instalación eléctrica que se describe: – Solicitante: CONCELLO DA CORUÑA. – Enderezo social: PRAZA MARÍA PITA, 1, 15001 - A CORUÑA. – Denominación: CS E CT DE 630 KVA. – Situación: RÚA DOCTOR VÁZQUEZ IGLESIAS, 2, A CORUÑA. – Descricións técnicas: CENTRO DE SECIONAMENTO EN EDIFICIO DE FORMIGÓN COMPARTIDO CO DE CT PROXECTADO, QUE INCLÚE 3 INTERRUTORES-SECIONADORES DE 24 KVA,400A EN CABINAS METÁLICAS PREFABRICADAS. CENTRO DE TRANSFORMACIÓN EN EDIFICIO DE FORMIGÓN CO TRANSFORMADOR DE 630 KVA, RELACIÓN 15-20/0,42 KV, EN ACEITE. APARELLAXE DA MANOBRA E PROTECIÓN, ASÍ COMO EQUIPO DE MEDIDA, EN CABINAS METÁLICAS PREFABRICADAS. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións nesta xefatura territorial, situada no edificio administrativo de Monelos, rúa Vicente Ferrer, 2, 1.º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 7 de agosto de 2014. O xefe territorial Isidoro Martínez Arca
18/08/2014 | Administración LocalMunicipal
Zas
Aprobación inicial do padrón de vados. Ano 2014

ANUNCIO DE APROBACIÓN INICIAL DO PADRÓN DE VADOS DO ANO 2014 Por resolución da Alcaldía de data 13 de agosto de 2014 aprobouse inicialmente o padrón da taxa de vados correspondente ao exercicio 2014, que estará exposto ao público por prazo de 15 día hábiles, a contar desde o seguinte ao da publicación deste anuncio para exame polos interesados. Caso de non presentarse reclamación, o mesmo entenderase definitivamente aprobado, podendo os interesados presentar contra o mesmo recurso de reposición previo ao contencioso-administrativo ante a Alcaldía, no prazo dun mes. O presente anuncio ten carácter de notificación colectiva. En Zas, a 13 de agosto de 2014. O alcalde Asdo.: Manuel Muiño Espasandín
18/08/2014 | Administración LocalMunicipal
Ares
Anuncio de licitación de pavimentación puntual de camiños no concello de Ares

ANUNCIO DE LICITACIÓN. Contratación: “PAVIMENTACIÓN PUNTUAL DE CAMIÑOS NO CONCELLO DE ARES” Segundo acordo adoptado pola Xunta Municipal de Goberno de data 6 de agosto do 2014 polo que se anuncia a contratación da obra “PAVIMENTACIÓN PUNTUAL DE CAMIÑOS NO CONCELLO DE ARES” mediante procedemento negociado con publicidade. I. Obxeto do contrato: a execución da obra PAVIMENTACIÓN PUNTUAL DE CAMIÑOS NO CONCELLO DE ARES”. II. Tipo de licitación: 9.939,52 € (IVE engadido). III. Dependencia onde estará de manifesto o expediente administrativo: Secretaría Xeral do Concello de Ares, Avda. Saavedra Meneses, n.º 12.15624. De luns a venres, de 9.00 a 14.00 horas. IV. Prego de cláusulas administrativas que rixe o contrato: o prego de cláusulas administrativas particulares para a adxudicación do presente contrato de obra, procedimiento negociado con publicidade foi aprobado pola Xunta Municipal de Goberno en sesión de data 06/08/2014, e publicado no perfil do contratante: http://www.concellodeares.com/contratante.phpV.Garantía definitiva: 5% do importe de adxudicación do contrato, excluído o IVE. VI. Lugar e prazo de presentación de proposicións: no Rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, do 26 de novembro, no prazo de dez días contados dende o día seguinte á publicación do presente anuncio no BOP ou perfil. Ares, 7 de agosto do 2014. O alcalde Asdo.: Julio Ignacio Iglesias Redondo
06/08/2014 | Administración LocalMunicipal
Culleredo
Economía, Facenda e Réxime Interior
Aprobación definitiva da modificación da base 21 das de execución do orzamento 2014

O Pleno da Corporación, en sesión celebrada o 26 de xuño de 2014, aprobou inicialmente a modificación da base 21 das de execución do orzamento xeral para o exercicio económico de 2014. A modificación estivo exposta ao público, previo anuncio no Boletín Oficial da Provincia número 127, do 07 de xullo, por un prazo de quince días hábiles, durante o que non se presentaron reclamacións, polo que se considera definitivamente aprobada. Culleredo, 30 de xullo de 2014. O alcalde Julio Sacristán de Diego
06/08/2014 | Administración LocalMunicipal
Cee
Licitación contrato servizo ximnasia de mantemento de adultos curso 2014/2015

O Concello de CEE saca a licitación o contrato do servizo de ximnasia de mantemento adultos no Concello de CEE curso 2014-1015. Expte.2014/C004/000005 OBXECTO DO CONTRATO: Servizo de ximnasia de mantemento adultos no Concello de Cee. FORMA E PROCEDEMENTO DE ADXUDICACIÓN: Procedemento aberto. ORZAMENTO: 7.560 euros. (5.972,40 + 1.587,60 euros de IVE). DURACIÓN DO CONTRATO: Curso escolar 2014/2015 -8 meses- con efectos dende outubro ata maio incluídos. PRAZO DE PRESENTACIÓN DE SOLICITUDES: Quince días contados a partir do día seguinte ao da publicación do anuncio de licitación no BOP e no Perfil do Contratante. LUGAR DE PRESENTACIÓN DE PROPOSICIÓNS: No Concello de Cee en horario de 09:00 a 13,30 h. e conforme ao artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Cando as proposicións se envien por correo, o empresario deberá xustificar a data de imposición do envio na oficina de correos e anunciarlle ao órgano de contratación a remisión da oferta, o mesmo día e dentro do horario indicado de 9 a 13,30 horas, mediante un telex, fax ou telegrama que consigne o número de expediente, o título completo do obxecto do contrato e o nome do licitador. GARANTÍA DEFINITIVA: 5% do importe total da adxudicación. Secretaría do Concello de Cee, en horario de 9:00 a 13,30h e no perfil do contratante. (www.concellocee.es). Telf: 981 745 100 FAX: 981 746 757 Cee, 29 de xullo de 2014 A alcaldesa Zaira Rodríguez Pérez
06/08/2014 | Administración de JusticiaJuzgados de lo Social
Social 3 Lugo
Procedimiento ordinario 460/2013

PROCEDIMIENTO ORDINARIO 0000460 /2013 Procedimiento origen: 460 /2013 Sobre ORDINARIO DEMANDANTE/S D/ña: BLAGOEV BUNICA, ANA YURENA SARATEANU LEBEÑA, PABLO ALFONSO CLARA ANGELICA DEMANDADO/S D/ña: ESABE VIGILANCIA S. A., SABICO ALBERTO FEDERICO DI GIACOMO TAGHI. A., FOGASA D/Dª MARIA DE LOS ANGELES LOPEZ CARBALLO, Secretario/a Judicial del Juzgado de lo Social n° 003 de LUGO, HAGO SABER: Que en el procedimiento PROCEDIMIENTO ORDINARIO 0000460 /2013 de este Juzgado de lo Social, seguidos a instancia de D/Dª PRADO VICHO, VIOLETA MARIA COBO DEL QUINTAS Y MATÍAS VILA LÓPEZ, contra la empresa ESABE VIGILANCIA S. A., SABICO SEGURIDAD S. A. Y FOGASA, sobre ORDINARIO, se ha dictado sentencia en fecha 30 de Junio, cuya parte dispositiva se adjunta:” DECISIÓN.-Acollo a demanda formulada por José Benito Rodríguez López, Carlos Pereira Quintas e Damari Aigbogun Ariguel contra ESABE VIGILANCIA, SA e SABICO SEGURIDAD, SA de tal xeito que: as demandadas aboarán de xeito solidario 2438,38 euros a favor de José Benito Rodríguez López, 2130,42 euros a favor de Carlos Pereira Quintas e 2338,82 euros a favor de Damari Aigbogun Ariguel.-Sobre as cantidades anteriores reportaranse os xuros do 10 por cento.-Tales cantidades serán asumidas tamén polo FOGASA de conformidade cos requisitos legais e regulamentarios que, no seu caso, lle afecten.-Esta resolución notifícase ás partes facéndolles saber que a mesma non é firme, e que contra a mesma cabe interpor un recurso de suplicación, perante a Sala do Social do Tribunal Superior de Xustiza de Galiza.-O devandito recurso deberá anunciarse ante este mesmo Xulgado mediante unha comparecencia ou un escrito no prazo dos cinco días hábiles seguintes ó da notificación da sentenza, realizando o depósito legal mediante o ingreso da cantidade na conta da entidade “Banesto” núm.2324000065, indicando o número de procedenento.-De non se anunciar recurso, debe procederse ó arquivo das actuacións, logo de dalas de baixa no libro correspendente.-Así o acordo, decido e asino.-DALILA DOPAZO BLANCO, maxistrada do Xulgado do Social núm.3 de Lugo.-Rubricado.-Publicación.- A anterior sentenza ditada pola maxistrada-xuíza foi entregada, lida e publicada esta data e na miña presenza. Dou fe, secretario/a do Xulgado do Social núm.3 de Lugo.-Hortensia Maria Hoummani Buisson.-Rubricado”. Y para que sirva de notificación en legal forma a ESABE VIGILANCIA SA, en ignorado paradero, expido la presente para su inserción en el Boletín Oficial de la Provincia de A CORUÑA. Se advierte al destinatario que las siguientes comunicaciones se harán fijando copia de la resolución o de la cédula en el tablón de anuncios de la Oficina judicial, salvo el supuesto de la comunicación de las resoluciones que deban revestir forma de auto o sentencia, o cuando se trate de emplazamiento. En LUGO, a diecisiete de Julio de dos mil catorce. EL/LA SECRETARIO/A JUDICIAL
06/08/2014 | Administración LocalMunicipal
Corcubión
Delegación de funcións da Alcaldía

ANUNCIO Delegación de funcións da Alcaldía O Sr. alcalde, con data 28 de xullo de 2014, ditou, mediante resolución n.º 323/2014, o seguinte acto administrativo: Delegar no 1.º tenente de alcalde, don Manuel Insua Insua, a facultade para oficiar o matrimonio civil o vindeiro venres, 1 de agosto de 2014, ás 13.00 horas, segundo establece a lexislación vixente. Corcubión, 28 de xullo de 2014. O alcalde Francisco Javier Lema Fuentes
06/08/2014 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao primeiro semestre 2014 (Abegondo, Arteixo, Bergondo, Betanzos, Carral e Sada)

A Vicepresidenta do Consorcio “As Mariñas” mediante resolución de data 29 de xullo de 2014, aprobou inicialmente o Padrón fiscal da taxa pola recollida de residuos sólidos urbanos correspondente ó primeiro semestre do ano 2014, que rexerá para os Concellos de Abegondo, Arteixo, Bergondo, Betanzos, Carral e Sada. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse nos rexistros xerais dos Concellos arriba citados. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 29 de xullo de 2014. A Presidenta en funcións Sukayna Teresa Nieves Ferrerira Karkour
06/08/2014 | Administración LocalMunicipal
Sada
Alcaldía
Nomeamento de alcaldesa accidental

Coa data do 21 de xullo do 2014, esta Alcaldía ditou a seguinte resolución: “Debido á miña ausencia o 22 de xullo do 2014, suplirame na totalidade das funcións da Alcaldía, de conformidade co disposto no artigo 47 do regulamento aprobado por Real decreto 2568/1986, do 28 de novembro, a primeira Tenente de Alcalde, D.ª María Soraya Salorio Porral”. O que se publica segundo o disposto nos arts.44.2 e 47.2 do Real decreto 2568/1986, do 28 de novembro. Sada, 23 de xullo do 2014 O alcalde, Asdo.: Ernesto Anido Varela
06/08/2014 | Administración LocalMunicipal
Malpica de Bergantiños
Recadación
Aprobación inicial do orzamento 2014

APROBACIÓN INICIAL DO ORZAMENTO 2014 Aprobado inicialmente polo Pleno da Corporación o orzamento xeral para o exercicio 2014 e o cadro de personal para dito exercicio, en sesión celebrada o día 31 de xullo de 2013, e de conformidade co disposto no artigo 169.1 do Real decreto lexislativo 2/2004, polo que se aproba o texto refundido da Lei reguladora das facendas locais, queda exposto ao público nas oficinas deste Concello por prazo de quince días soltos, que comezarán a contar dende o seguinte á inserción do presente anuncio no Boletín Oficial da Provincia. Durante ese prazo poderán os interesados formular as reclamacións que se estimen pertinentes. No caso de que transcorrido o prazo de información púbica non se tivesen presentado reclamacións, o orzamento considerarase definitivamente aprobado. O que se fai público ós efectos previstos na citada lexislación. Malpica de Bergantiños, 1 de agosto de 2014. O ALCALDE Eduardo José Parga Veiga
06/08/2014 | Administración LocalMunicipal
Betanzos
Nº expte.3/14- baixa de oficio no padrón municipal de habitantes

Intentada a notificación persoal aos interesados que se indican máis adiante, e non habendo sido posible a súa realización, a través deste anuncio faise pública a seguinte resolución da Alcaldía-Presidencia, que foi dictada o 7 de xullo do 2014: “En relación á comprobación de residencia de ciudadanos empadroados neste concello, que se relacionan máis abaixo e segundo as averiguacións realizadas polos axentes dependentes da miña autoridade, resulta que non viven nos enderezos correspondentes, descoñecéndose o domicilio actual. En consecuencia, vista a lexislación vixente na materia, especialmente a prevista nos arts.54 e 72 do Regulamento de Poboación e Demarcación Territorial, aprobado por RD 1690/86 e modificado por RD 2612/96, polo presente, 1º.- Incoar expediente de baixa de oficio as personas que se relacionan a continuación por incumpri-lo requisito previsto no apartado 1 do art.54 do citado Regulamento. STEFAN DANIEL CRETU Rúa Bartolomé Cossio, 7-4º C MARIA ROXANA VOICA Rúa Bartolomé Cossio, 7-4º C MIGUEL ANGEL BENITEZ GONZALEZ Avda. Castilla, 55-57, entresuelo C JOSE CARLOS FERNANDEZ NAYA Avda. Castilla, 55-57, entresuelo C EDGAR EUGENIO BRICEÑO FERNANDEZ Pza. Futb. Amador Cortés, 3-4ºA JOSE CARLOS BLANCO BAQUERIN Lg. Infesta, nº 63-prl (Requian) SANDRA PATRICIA HURTADO CARDONA Rúa Nova, nº 31-1º WANDERLY BARROSO BITARAES Rúa Porta do Hórreo, 12-2º KONSTANTIN TODOROV TRENDAFILOV Rúa Pastel, 4-3º YANCARLO TORRES TUIRAN Avda. J. García Naveira, nº 16-2º I 2º.- Poñe-lo expediente de manifesto ó interesado en trámite de audiencia para que, no prazo de quince días a contar dende o seguinte á recepción deste escrito, alegue e presente os documentos e xustificacións que estime pertinentes de acordo co art.59.4 da Lei 30/1992 de 26 de novembro (BOE do día 27/11/92), do Réxime Xurídico das Administracións Públicas e do Procedemento Adminstrativo Común”. Betanzos, 29 de xullo do 2014 O secretario Asdo.: Cristóbal Víctor Fraga Bermejo
06/08/2014 | Administración LocalMunicipal
Camariñas
Aprobación inicial da modificación de crédito n.º 11 mediante a concesión de suplemento de crédito

ASUNTO: APROBACIÓN INICIAL DA MODIFICACIÓN DE CRÉDITO N.º 11 MEDIANTE A CONCESIÓN DE SUPLEMENTO DE CRÉDITO Aprobado inicialmente polo Pleno da Corporación, na sesión ordinaria celebrada en data 28 de xullo de 2014, o expediente de modificación de crédito n.º 11 dentro do orzamento prorrogado da Corporación para o exercicio 2014 mediante a concesión suplemento de crédito, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Camariñas, a 29 de xullo de 2014. O alcalde Asdo.: Manuel V. Alonso de León
06/08/2014 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Resolución do 24/07/2014 pola que se aproban as listas provisionais de admitidos e excluidos para os procesos selectivos de consolidación de emprego e de promoción interna de varias prazas

Resolución do 24/07/2014. Aprobación de listas provisionais de admitidos/as e excluídos/as para os procesos selectivos de consolidación de prazas de Psicólogo, Oficial de Imprenta, Auxiliar Educador Nocturno, Cociñeiro, Axudante de Cociña, Operario de Servicios Varios e Costureiro e de promoción interna a Técnico Financieiro Tributario, Profesor de Danza, Profesor de Música-Pianista e Técnico de Administración Xeral. Logo de ver as solicitudes presentadas para tomar parte nas probas selectivas convocadas no BOP nº 80 de 29/04/2014, para os procesos selectivos de consolidación de prazas de Psicólogo (A1), Oficial de Imprenta (C1), Auxiliar Educador Nocturno (C2), Cociñeiro (C2), Axudante de Cociña (E), Operario de Servicios Varios (E) e Costureiro (E) e de promoción interna a Técnico Financieiro Tributario (A1), Profesor de Danza (A1), Profesor de Música-Pianista (A1) e Técnico de Admón. Xeral (A1) e tendo en conta as bases de convocatoria, Aprobar as listaxes provisionais de admitidos e excluídos ás citadas probas selectivas, que de seguido se relacionan, e dispoñer a súa publicación no Boletín Oficial da Provincia, fixándose un prazo de dez días hábiles aos efectos previstos na normativa vixente: A Coruña, 28 de xullo de 2014 O PRESIDENTE O SECRETARIO D. Diego Calvo Pouso D. José Luis Almau Supervía
06/08/2014 | Administración LocalMunicipal
Culleredo
Asesoría Xurídica
Corrección dun erro no anuncio que se publicou no BOP n.º 127, do 07.07.2014, relativo a “notificación aos propietarios de vehículos en situación de abandono na vía pública”

Corrección dun erro no anuncio que se publicou no BOP n.º 127, do 07.07.2014, relativo a “notificación aos propietarios de vehículos en situación de abandono na vía pública”. No parágrafo segundo no que se concede un prazo para a retirada dos vehículos, onde di: “(./.) para que nun prazo de 15 días, que contan a partir do seguinte a publicación deste anuncio no Boletín Oficial da Provincia (./.)”, debe dicir: “(./.) para que nun prazo dun mes, que conta a partir do seguinte a publicación deste anuncio no Boletín Oficial da Provincia(./.)”. Culleredo, 28 de xullo de 2014. O oncelleiro delegado de Seguridade Cidadá e Información Asdo.: José Ramón Rioboo Castro P. D. (Resolución do 10.05.2013; B. O. P. n.º 99, do 27.05.2013)
06/08/2014 | Administración LocalMunicipal
As Pontes de García Rodríguez
Secretaría
Anuncio de substitución nas funcións da Alcaldía

Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía n.º 1518/2014, do día 29/07/2014, acordouse designar como substituto nas funcións da alcaldía, á vista das ausencias por vacacións do alcalde e da primeira tenente de alcalde, ao segundo tenente de alcalde, Antonio Alonso Román, durante os días 30/07/2014 e 10/08/2014, ambos incluídos e designar como substituta nas funcións da alcaldía, á vista da ausencia por vacacións do alcalde, a primeira tenente de alcalde entre os días 11/08/2014 e 17/08/2014, ambos incluídos. As Pontes de García Rodríguez, 30 de xullo de 2014 O alcalde en funcións Alberto Alexander Gonzalo Rafael Costafreda Senouni
06/08/2014 | Administración LocalMunicipal
Bergondo
Secretaría
Anuncio de licitación exp. OA-04-2014

ANUNCIO DE LICITACIÓN 1.1.–Entidade adxudicante. a) Organismo: Concello de Bergondo. b) Dependencia que tramita o expediente: Contratación. c) N.º expediente: OA- 04-2014.1.2.–Obra incluída no convenio de colaboración coa Deputación Provincial da Coruña asinado o 09.07.2014.2.–Obxecto do contrato. a) Descrición do obxecto: saneamento en Cruz do Sar (Bergondo). b) Lugar de execución: Concello de Bergondo. c) Prazo de execución (meses): tres (3). 3.–Tramitación e procedemento. a) Tramitación: ordinaria. b) Procedemento: aberto, cun único criterio de valoración: factor prezo.4.–Presuposto de licitación. A) Valor estimado: 89.164,98 €. B) IVE (21%): 18.724,65 €. Importe total A+B: 107.889,63 €. 5.–Garantías. Provisional: non se esixe. Definitiva: o 5% do precio de adxudicación (excluído o IVE). 6.–Obtención de documentación e información. Entidade: Concello de Bergondo. Enderezo: Estrada da Coruña, n.º 12. Localidade e código postal: 15165 Bergondo. Teléfono 981 791252. Fax 981 794233.7.–Clasificación do contratista: non se esixe. Clasificación indicativa para os efectos do disposto no artigo 65.1. a), parágrago 2.º do TRLCSP: grupo E; subgrupo 1; categoría d.8.–Presentación de ofertas. a) Data límite de presentación: dentro do prazo de 26 días naturais, a contar dende o seguinte ao da última publicación do presente anuncio de licitación no BOP, no DOG ou no perfil do contratante, en horario de 9.00 a 14.30 horas. b) Hora límite: ata as 14.30 horas do derradeiro día do prazo de presentación. c) Documentación a presentar: a sinalada na claúsula 12 do prego-tipo de cláusulas administrativas particulares para a contratación mediante procedemento aberto (cun único criterio de valoración: factor prezo) das obras comprendidas nos plans provinciais e outras obras provinciais (BOP n.º 103, do 01.06.2012), subtituíndo a documentación a presentar no sobre A pola declaración responsable segundo o modelo obrante no expediente e publicado no perfil do contratante. d) Lugar de presentación: 1.ª.–Entidade: Concello de Bergondo. Rexistro Xeral.2.ª.–Enderezo: Estrada da Coruña, n.º 12.3.ª.–Localidade e Código Postal: 15165 Bergondo.9.–Apertura das ofertas. a) Data: o quinto día hábil seguinte ao que remate o prazo de presentación de proposicións. No caso de cadrar en sábado, trasladarase ao día hábil seguinte. b) Hora: 13.00 horas.10.–Outras informacións: a obter no lugar e polos medios indicados no punto 6 do presente anuncio e no perfil do contratante: www.bergondo.es 11.–Gastos dos anuncios. Serán de conta do adxudicatario os gastos sinalados no prego-tipo. Bergondo, 29 de xullo de 2014. A alcaldesa Alejandra Pérez Máquez
06/08/2014 | Administración LocalMunicipal
Paderne
Anuncio padrón auga 2014

Aprobados pola Xunta de Goberno Local, en data 30 de xullo de 2014 o Padrón de Subministro e utilización de Auga Potable, expóñense ó público polo prazo de un mes que se contará desde o día seguinte da data de publicación do presente anuncio no BOP durante o cal poderán presentarse as alegacións que se estimen convenientes, altas e baixas e demais reclamacións contra os mencionados Padróns.- De non presentarse alegacións ou reclamacións dentro do prazo establecido este acordo elevarase automaticamente a definitivo. Paderne 30 de xullo de 2014. O ALCALDE PRESIDENTE ASDO. CÉSAR LONGO QUEIJO
06/08/2014 | Administración LocalMunicipal
Sada
Alcaldía
Celebración de matrimonio civil con delegación de atribucións

Esta Alcaldía, mediante resolución do 21 de xullo do 2014, e co obxecto de celebrar o matrimonio civil neste Concello entre don MADI LEHTONEN FARELL. e dona MARIA ISIDORA MALEC MUDARRA. o sábado 09 de agosto do 2014, ás 13:00 horas, delegou o exercicio das atribucións para a súa autorización no concelleiro desta Corporación don Raul Rodolfo Fontclara Bujidos. O que se publica segundo o disposto no art.44.2 do Real decreto 2568/1986, do 28 de novembro. Sada, 23 de xullo do 2014 O alcalde, Asdo.: Ernesto Anido Varela
06/08/2014 | Administración LocalMunicipal
Ribeira
Anuncio

ANUNCIO Elevado a definitivo o acordo do Pleno da Corporación, adoptado en sesión celebrada o día 30 de xuño de 2014, de aprobación inicial do expediente do orzamento xeral do Concello de Riveira para o exercicio 2014, e en cumprimento do disposto no artigo 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, procédese á publicación do mesmo resumido por capítulos e do cadro de persoal. De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia. En Riveira, a 28 de xullo de 2014. O ALCALDE Manuel Ruiz Rivas CADRO DE PERSOAL 2014 Obradoiro de emprego
06/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.41496. CUU da Traída de Augas do Gato (Arzúa)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.41496 A Comunidade de Usuarios da Traída de Augas do Gato, representada por Cathaysa Carmen Bodeanu Liberti, con DNI XXXXXXXXX, solicita de Augas de Galicia unha concesión de augas públicas para o seu abastecemento doméstico, gandeiro e á rega das parcelas 248 do polígono 516 e parcelas 273, 286 e 290 do polígono 503, coas seguintes características: SOLICITANTE: Comunidade de Usuairos da Traida de Augas do Gato CAUDAL: 1,50 litros/segundo DESTINO: domestico, gandeiro e rega ORIXE: dous mananciais, un na parcela 255 do polígono 516 do concello de Arzúa e outro en terreos de dominio público da estrada N-547. LUGAR: O Gato PARROQUIA: Rendal CONCELLO: Arzúa A captación da auga realizase en dous mananciais, o primeiro localízase soterrado baixo un noiro da estrada N-547 (coordenadas X:571.736 Y:4.753.335) e outro na parcela 255 do polígono 516 (coordenadas X:571.601 Y:4.753.184). Dende o primeiro manancial a auga condúcese mediante tubaxe de 110 mm durante uns 200 m ata a parcela 255 onde existe un caseta de depósitos de bloque de formigón. Nesta caseta hai un repartidor de auga e cinco depósitos individuais de 1,5 m 3, dos que sae cadansúa tubaxe de 32 mm para cada usuario. A maiores, dous usuarios dispoñen de auga procedente do manancial que existe na parcela 255 e de outro pequeno depósito de acumulación para esta auga. Este depósito realizouse mediante bloques de formigón e ladrillo e dispón de dous compartimentos dos que saen dúas tubaxes de 32 mm. O conxunto de tubaxes de distribución dos usuarios cruza as parcelas 255, 254, 252, 251, 250 e 248 dende onde continúan polos camiños e parcelas do lugar do Gato ata os diferentes usuarios. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arzúa ou nas oficinas deste Servizo, situadas na rúa Tomiño, 16- baixo en Santiago de Compostela, onde estará exposto o expediente. Santiago de Compostela, 21 de xullo de 2014. O xefe do Servizo Territorial Ángel Gómez Rey
06/08/2014 | Administración LocalProvincial
Deputación Provincial da Coruña
Secretaría Xeral. Servizo de Contratación
Subministración dunha embarcación neumática con destino a Cruz Roja Española con sede en Sada

A) Organismo: Excma. Deputación Provincial da Coruña B) Dependencia que tramita o expediente: Servizo de Contratación C) Número de expediente: PCO.001.2014.06046 2. Obxecto do contrato: SUBMINISTRACIÓN DUNHA EMBARCACIÓN NEUMÁTICA CON DESTINO Á CRUZ ROJA ESPAÑOLA CON SEDE EN SADA.3. Prazo de entrega: UN MES. A) Tramitación: Ordinaria B) Procedemento: aberto con multiplicidade de criterios de valoración.5. Presuposto: 25.000,00 € (IVE engadido) 6. Garantía provisional: non se esixe.7. Garantía definitiva: 5% do prezo de adxudicación IVE excluido.8. Requisitos específicos do contratista: Ver cláusulas 7 e 10 do Prego.9. Presentación das ofertas ou das solicitudes de participación: A) Data límite de presentación de ofertas: en horas de oficina de 9.00 a 13.00 h dentro do prazo de quince días naturais contados dende o seguinte ao da publicación do anuncio de licitación no BOP B) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10 do Prego de cláusulas administrativas. Sobre B, subtitulado “Referencias Técnicas non valorables automáticamente”. Conterá a documentación de Referencias técnicas non valorables automáticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica e Referencias valorables automáticamente”: Conterá a proposición axustada ao modelo que figura no Anexo nº 4 do prego de cláusulas administrativas. C) Mostras: Non se esixen; Variantes: Non se admiten.10. Información: www.dicoruna.es 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario. A Coruña, 29 de xullo de 2014 O PRESIDENTE, O SECRETARIO, Diego Calvo Pouso José Luis Almau Supervía
06/08/2014 | Administración LocalMunicipal
Ribeira
Emprazamento das persoas interesadas no recurso contencioso-administrativo (procedemento ordinario) 525/2014 interposto por Promocor Inversiones, SL

O Xulgado do Contencioso-Administrativo nº 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 525/2014, correspondente ao recurso contencioso-administrativo interposto por PROMOCOR INVERSIONES SL, contra desestimación presunta do recurso de reposición presentado contra a desestimación presunta da solicitude de rectificación da liquidación de 19/04/2013 polo ICIO (liquidación 2007/001229). En consecuencia, esta Alcaldía acordou na data 29/07/2014, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 29 de xullo de 2014, O alcalde en funcións (Decreto de substitución de 28/07/2014) Juan Luis Martínez Queiruga
07/08/2014 | Administración LocalMunicipal
Santa Comba
Ordenanza do servizo público municipal de saneamento e depuración de augas residuais

EDICTO APROBACIÓN INICIAL DA ORDENANZA DO SERVIZO PÚBLICO MUNICIPAL DE SANEAMENTO E DEPURACIÓN DE AUGAS RESIDUAIS DO CONCELLO DE SANTA COMBA Anuncio apertura período información pública O Pleno da Corporación Municipal deste Concello, en sesión ordinaria realizada o vinte e tres de xullo de dous mil catorce, aprobou inicialmente a ordenanza do servizo público municipal de saneamento e depuración de augas residuais do Concello de Santa Comba. Concédese audiencia aos interesados e exponse ao público na secretaría deste Concello, ao abeiro dos artigos 49 da Lei 7/1985, do 2 de abril, reguladora das bases de réxime local e 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, durante o prazo de trinta (30) días, que comezará a contar a partir do seguinte ao da publicación deste anuncio no Boletín Oficial da Provincia de A Coruña, dentro dos cales os interesados poderán examinar o expediente e presentar as reclamacións e suxerencias que estimen oportunas, as cales deberán ir dirixidas ao alcalde da Corporación. Santa Comba, a 30 de xullo de 2014. O alcalde Asdo.: Antonio M. Landeira Gallardo
07/08/2014 | Administración LocalMunicipal
A Coruña
Área de Medio Ambiente, Infraestructuras y Territorio
Servicio de Vivienda y Rehabilitación
Notificación a D. Felix Gulías Sánchez para a subsanación de deficiencias no procedemento de subvención para á rehabilitación de inmobles (exp.106/128/2013) a nome da C. P. San Vicente de Paul, 9

En relación co expediente de subvención para á rehabilitación de inmobles solicitado pola C. P. San Vicente de Paul, 9 e na que de entre os beneficiarios se encontra D. Angel Raul Falgata Kalali se informa de que é necesario para podelo considerar beneficiario da subvención na fase de abono, que dea cumprida conta dos requisitos dispostos no ordenanza municipal de conservación e rehabilitación de inmobles, na Lei 38/2003, do 17 de novembro, Xeral de Subvencións e R. D. 887/2006, do 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións, así como na Lei 9/2007, de 13 de xuño de subvencións de Galicia. Por iste motivo se procedeu a notificar ao beneficiario para que se subsanase o incumprimento dalgún dos requisitos regulamentados, as datas do intento de notificación foron as seguintes, Ambos intentos tiveron resultandos infructuosos por ausencia en reparto e se devolveu por correos unha vez caducado en lista de espera. Ante a imposibilidade de practicar a notificación persoal, procédese a notificar mediante a publicación no Boletín Oficial da Provincia e no taboeiro de anuncios do Concello da Coruña para que o interesado proceda a subsanar o incumprimento dos requisitos necesarios para poder ser beneficiario da subvención. Para o coñecemento do contido íntegro do acto deberán dirixirse á Oficina Municipal de Rehabilitación sita na Avd. Alférez Provisional, 3, 15006 (A Coruña). Esta notificación efectúase segundo co estabrecido no 59.5 da Lei 30/1992, de 26 de novembro, do réxime xuridico das administracións públicas e do procedemento administrativo común. Se comunica ao interesado que segundo o que dispón o artigo 71 da Lei de réxime xurídico das administracións públicas e do procedemento administrativo común, se deberá dar cumprimento da solicitude efectuada no prazo de dez (10) días que contarán a partir do día seguinte o da notificación, e indicámoslles que se non o fai, teríamolo por desistido da sua petición previa resolución e procederíase ao arquivo do seu expediente. A Coruña, 31 de xullo de 2014 O TENENTE DE ALCALDE RESPONSABLE DA ÁREA DE MEDIO AMBIENTE, INFRAESTRUTURAS E TERRITORIO, Asdo.: Martín Fernández Prado
07/08/2014 | Administración LocalMunicipal
Santiago de Compostela
Departamento de Tráfico. Xestión de Multas
Edicto de notificación de inicio de expedientes sancionadores en materia de tráfico

EDICTO Notificación de inicio de expedientes sancionadores en materia de tráfico De conformidade co disposto nos artigos 59.5 e 61 da Lei 30/1992 de 26 de novembro, de réxime xurídico das administracións públicas e do procedemento administrativo común, faise pública notificación do inicio dos expedientes sancionadores en materia de tráfico e seguridade vial que se indican, instruidos pola Unidade de Sancións do Departamento de Seguridade Cidadá e Circulación Vial do Concello de Santiago de Compostela, por non poderse practicar a notificación no último enderezo coñecido. Os expedientes obran no Departamento de Xestión de Multas deste Concello. O interesado dispón dun prazo de 20 días naturais, contados a partires do día seguinte ó da publicación deste anuncio, para presentar por escrito no rexistro do Concello ou de calquera outra administración publica, as alegacións que na súa defensa xulguen conveniente, aportando todos os documentos ou probas que consideren oportunos. O pago da multa poderá facerse efectivo dentro dos vinte días naturais seguintes a publicación deste edicto cunha reducción do 50% sobre a contía fixada. Para poder facer dito pago e preciso carta de pago que será emitida na oficina de Xestión de Multas (rúa Galeras, n.º 13-baixo, 15705 Santiago de Compostela). Dito pago implicará a renuncia a formular alegacións e a terminación do procedemento sen necesidade de ditar resolución expresa. Santiago, a 24 de xullo de 2014. XEFE DA UNIDADE DE TRAMITACIÓN DE DENUNCIAS D. CARLOS ANA GEORGIANA MAJOUTI UREÑA
07/08/2014 | Administración LocalMunicipal
Arteixo
Secretaría Xeral
Delegación no primeiro tenente de alcalde, don José María Sánchez Novo, da totalidade das funcións da Alcaldía do día 4 ao 10 de agosto de 2014 (ambos inclusive)

SECRETARIA XERAL Ref.: MEAM/EMF/2014 Na Casa do Concello, polo Sr. alcalde-presidente, D. CARLOS CALVELO MARTÍNEZ, ante min, secretaria xeral, ditouse a seguinte R E S O L U C I Ó N: Debido á ausencia deste termo municipal do día 4 ao 10 de agosto (ambos inclusive) do Sr. alcalde-presidente, e, de conformidade co establecido nos artigos 21.3 da Lei 7/1985, do 2 de abril, reguladora das bases de réxime local; 61.3 da Lei 5/1997, do 22 de xullo, de réxime local de Galicia e 43, 44, 120 e 121 do Real decreto 2568/86, do 28 de novembro, polo que se aproba o Regulamento de organización e funcionamento das corporacións locais R E S O L V Í N: PRIMEIRO.–Delegar, polos motivos expostos, no primeiro teniente de alcalde do Concello de Arteixo, D. HANS ULRICH LEYLAND LISTAN, a totalidade das funcións da Alcaldía do día 4 ao 10 de agosto de 2014 (ambos inclusive). SEGUNDO.–O presente decreto surtirá efectos a partir do día seguinte ao da data sen prexuízo da súa publicación no Boletín Oficial da Provincia, debendo dar conta ao Pleno da Corporación na primeira sesión que se celebre. Así o ordena, manda e asina o Sr. alcalde-presidente, na data que figura no marxe, de todo o cal, eu secretaria xeral, dou fe. O ALCALDE-PRESIDENTE A SECRETARIA XERAL Asdo.: CARLOS CALVELO MARTÍNEZ Asdo.: MARÍA ESTHER ÁLVAREZ MARTÍNEZ
07/08/2014 | Administración LocalMunicipal
Ferrol
Concellería de Benestar Social
Padrón do servizo público de axuda no fogar período abril-maio

EDICTO Padrón do servizo público de axuda no fogar período abril-maio do ano 2014 O día 28 de xullo de 2014 aprobouse, por Decreto da concelleira delegada de Benestar Social, Igualdade e Xuventude, as liquidacións correspondentes á taxa pola prestación do servizo público de axuda no fogar do período abril-maio do exercicio 2014. Por medio deste edicto procédese a notificar, de forma colectiva, aos interesados conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación dos interesados cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais obxecto de notificación colectiva poderase interpoñer perante a concelleira delegada de Benestar Social, Igualdade e Xuventude o recurso de reposición previo ó contencioso-administrativo no prazo dun mes, a contar dende o día seguinte ó da publicación deste edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 29 de xullo de 2014. O alcalde accidental Asdo.: Guillermo Ramón Evia Pérez
07/08/2014 | Administración LocalMunicipal
Narón
Intervención
Edicto de aprobación inicial de modificacion da Ordenanza fiscal n.º 13

EDICTO A efectos do disposto no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei das facendas locais, ponse en coñecemento xeral, que na Intervención Xeral deste Concello, atópanse expostos ao público, o expediente de modificación, imposición e ordenación da Ordenanza fiscal n.º 13, reguladora da taxa por utilización de instalacións deportivas. Aprobado provisionalmente polo Concello Pleno en data 31 de xullo do presente ano, os interesados lexitimados, segundo o disposto no artigo 18 do Real decreto lexislativo 2/2004, poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcorrido o prazo sin presentarse reclamacións, entenderase elevado a definitivo o presente acordo. Narón,31 de xullo de 2014. O alcalde acctal. Luis Macario Laamiri Argulo
07/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.44852. Recheo de parcelas.

Bintu Flavia Gombau, solicita de Augas de Galicia por atoparse nas marxes do río s/d, a autorización de obras, na polígono 31, parcelas 849 e 850, no lugar de Follente, parroquia de Mántaras (Santa María), Concello de Irixoa (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44852. As obras solicitadas consisten no recheo de parcelas para un mellor aproveitamento das mesmas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Irixoa ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 22 de xullo de 2014 O xefe do servizo territorial Néstor Rodríguez Arias
07/08/2014 | Administración LocalMunicipal
Arteixo
Servizos Económicos
Aprobación inicial da modificación das bases de execución do orzamento 2014

O Pleno deste Concello, en sesión ordinaria celebrada en data 31 de xullo de 2014, aprobou a modificación das bases 10ª e 55ª das de execución do orzamento vixente. En cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, exponse ó público, durante un prazo de quince días hábiles, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello para a súa resolución polo Pleno. En Arteixo, o 31 de xullo de 2014 Asdo.- Carlos Calvelo Martínez Alcalde-Presidente
07/08/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 29 de xullo de 2014 da Xefatura Territorial da Coruña pola que se concede a autorización dunha instalación eléctrica no Concello de Zas (Expediente IN407A 2014/061-1)

Visto o expediente para outorgamento de autorización administrativa previa e de construción da instalación eléctrica que a seguir se cita: Núm. Expte: IN407A 2014/061-1 Solicitante: Unión Fenosa Distribución, S. A. Enderezo Social: Avda. de Arteixo, 171 - 15007 A Coruña Denominación: Adecuación CT Eléctrica de Zas (Reventa Pose). Situación: Concello de Zas. - Liña de media tensión soterrada, a novo CT. Eléctrica de Zas, a 20kV, cunha lonxitude de 0,011km, con orixe en empalme a realizar na LMTS CBA-810, en tramo de alimentación ao CT Eléctrica de Zas (Reventa Pose) a retirar (Expte.: 51.262), en condutor RHZ1-2OL 12/20 lV -3(1X240 Al), e final no novo CT Eléctrica de Zas (proxectado). - Centro de transformación prefabricado, cunha potencia de 250 kVA e unha relación de transformación de 20.000/400-230 V Cumpridos os trámites ordenados na Lei 24/2013, do 26 de decembro (BOE nº 310), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta xefatura territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 29 de xullo de 2014 O Xefe Territorial Isidoro Martínez Arca